**Viggo Venn** (født 1989) er en norsk komiker og klovn som vant sesong 16 av talentprogrammet *Britain’s Got Talent* i juni 2023. Som deltager i sesong 16 tiltrakk han seg oppmerksomhet for humoristiske innslag med bruk av refleksvest og synlighetsklær. Som vinner av talentprogrammet mottok han en premie på 250 000 britiske pund og muligheten til å opptre på Royal Variety Performance i Royal Albert Hall.

Karriere
--------

Viggo Venn begynte med standup i 2011 mens han var økonomistudent ved Universitetet i Agder. Han var konferansier på flere arrangementer i regi av universitetet. Han startet studentbedriften «Gult er kult» sammen med Mathias Storm Michelsen, en bedrift som holdt motivasjons- og presentasjons-kurs. Etter tre år som økonomistudent begynte han i stedet på den fysiske teaterskolen Ecole Philippe Gaulier. Fra 2016 til 2023 har han turnert mer eller mindre sammenhengende, og har opptrådt på Edinburgh Fringe Festivalen, Adelaide Fringe Festival og Melbourne International Comedy Festival. 

I 2019 kom han med sitt soloshow «Viggo The Viking» på Det Andre Teatret i Oslo, som han tok med videre til Island, Macau International Mime Festival, Just For Laughs i Canada og Edinburgh Fringe i Skottland. 

I 2020 laget han sammen med Julia Masli, med støtte fra Norwegian Arts Abroad, filmen *We Missed You*, en teatralsk film om virkningen av pandemien sett gjennom klovneøyne.

Priser
------

Venn har blitt tildelt prisene «Best Comedy» på Brighton Fringe og «Best Comedy weekly award» på Adelaide Fringe. I 2022 vant Viggo Venn talentkonkurransen NATYS: New Acts of the Year Show. Han vant også «Leicester Square Theatre New Comedian of The Year 2022». I 2023 vant Venn talentprogrammet *Britain’s Got Talent.*

Referanser
----------

1. ↑   www.proff.no[Hentet fra Wikidata]
2. ↑   www.tv2.no[Hentet fra Wikidata]
3. 1 2  «Viggo Venn fra Kongsberg vant Britain's Got Talent: – Som om Skeid vinner Champions League». *NRK* **(norsk)**. 4. juni 2023. Besøkt 4. juni 2023.
4. ↑  «Britain’s Got Talent reveals Viggo Venn as the winner in dramatic final». *The Sun* **(engelsk)**. 4. juni 2023. Besøkt 4. juni 2023.
5. ↑  «Norwegian comedian Viggo Venn wins Britain’s Got Talent 2023». *ITV* **(engelsk)**. 4. juni 2023. Besøkt 4. juni 2023.
6. ↑  «UiA på utdanningsmesser». *Universitetet i Agder* **(norsk)**. Besøkt 8. juni 2023.
7. ↑  «Stand Up | Viggo Venn». 29. april 2012. Besøkt 8. juni 2023.
8. ↑  «Gult er Kult – Viggo Venn og Mathias Storm Michelsen». Besøkt 8. juni 2023.
9. ↑  «Viggo the Viking». *Edinburgh Festival* **(engelsk)**. Besøkt 8. juni 2023.
10. 1 2  «Viggo Venn». *Feelgood&iStage* **(norsk)**. Besøkt 8. juni 2023.
11. ↑  «We-Missed-You». *Viggovenn* **(engelsk)**. Arkivert fra originalen 26. mars 2023. Besøkt 8. juni 2023.
12. ↑  Bennett, Steve. «Viggo Venn tops the Natys bill : News 2022 : Chortle : The UK Comedy Guide». *www.chortle.co.uk* **(engelsk)**. Besøkt 6. juni 2023.
13. ↑  «About». *Viggovenn* **(engelsk)**. Besøkt 8. juni 2023.

Eksterne lenker
---------------

* (no) Offisielt nettsted Rediger på Wikidata
* (no) Viggo Venn på Twitter Rediger på Wikidata

* (no) Viggo Venn på Instagram Rediger på Wikidata

* (no) Viggo Venn på YouTube Rediger på Wikidata

* (en) Viggo Venn på TikTok Rediger på Wikidata
* (en) Viggo Venn hos British Comedy Guide